《与处庆老若圭游雪窦杖锡二首》
宋代·陈著

有意西游万玉峰，往来何可太匆匆。
知心能几片云外，回首应匆明月中。
争供粟泥怀太白，终留梨实待兴公。
从今若枉诗相问，我住丹霞水竹丛。

作者简介：（一二一四～一二九七），字谦之，一字子微，号本堂，晚年号嵩溪遗耄，鄞县（今浙江宁波）人，寄籍奉化。理宗宝祐四年（一二五六）进士，调监饶州商税。景定元年（一二六○），为白鹭书院山长，知安福县。